Încep o nouă rubrică de carte - rituală, deschisă tuturor: public, edituri, bibliofili, ca o sufragerie miniaturală în care ne decupăm cinci minute de răsfăț, de reverie, de punct de vedere. Deocamdată pilotăm proiectul bilunar, dar sigur că ne dorim o frecvență săptămânală. M-aș bucura să ne întâlnim. Să dăm poveștile mai departe. Și să citim. Împreună. Cu prietenie, Ioana 💙
La elefant.ro credem în puterea cuvintelor și în forța vocilor capabile să le dea sens și vizibilitate. Pornind de la această viziune, am creat Cărțile Ioanei – o rubrică video menită să pună în valoare noutăți editoriale relevante și să le ducă acolo unde contează cel mai mult: în mâinile cititorilor. Ioana Bâldea Constantinescu, jurnalistă culturală cu o voce distinctă în peisajul editorial românesc, va aduce în atenția cititorilor cărți noi apărute la editurile din România. Cu o percepție rafinată și un discurs elegant, empatic și bine temperat, Ioana va construi o punte între carte și cititor – una clădită pe încredere și autenticitate. Cărțile Ioanei nu este doar un proiect de promovare, ci o invitație la lectură, o pledoarie pentru conținut valoros și pentru efortul editorial care merită să fie văzut, înțeles și cumpărat. De ce merită să urmărești #CărțileIoanei? 📖Descoperi noi recomandări de carte și găsești inspirație pentru viitoarele lecturi; la #CărțileIoanei vei vedea recomandări literare din mai multe genuri, din toate colțurile lumii, de la mai multe edituri din România. 📖 Rămâi la curent cu noutățile literare, cu titlurile premiate și nu numai. 📖 Formatul acestor recomandări este unul scurt, accesibil, prietenos - un moment de respiro și o pauză de bine în agitația cotidiană. 📖 Context cultural și personal: Ioana nu îți va „rezuma” o carte, ci o va așeza în context: istoric, literar sau chiar personal. Asta îți oferă o perspectivă mai profundă și te ajută să înțelegi ce poate însemna lectura respectivă pentru tine. 📖 Vei reuși să citești mai conștient: Ioana oferă chei de lectură, pune întrebări importante și aduce în discuție teme relevante. Astfel, înveți să vezi dincolo de poveste - să înțelegi intenția autorului, contextul cultural, simbolistica și subtilitățile stilistice. 📖 Economisești timp și efort. Într-o lume în care apar sute de titluri lunar, Ioana face deja o primă selecție riguroasă. Primești esențialul fără să rătăcești prin liste impersonale.
BIOGRAFIE Ioana Bâldea Constantinescu este scriitoare și jurnalist cultural. Scrie pentru ELLE, Forbes Life și alte platforme și publicații de profil. Este autoarea volumelor Dincolo de portocali (Humanitas, 2015), Nautilus (Humanitas, 2017), Poveste pentru Maria (Nemira, 2019), Castelul din orașul meu (Litera, 2024). A publicat, de asemenea, proză scurtă și eseu în antologiile Selfie (Arthur, 2018), Dragă Virginia (Black Button Books, 2019), Literatura la feminin. O antologie (Seneca, 2021), Jocuri și jucării (Arthur, 2023). În 2020 a lansat ioanabaldea.com, iar din 2023 moderează podcastul #CuVoceTare.
2024 © All rights reserved
Dacă nu doresti să mai primești ofertele noastre, click pentru dezabonare.